آمریکا‌نین میللی امنیت مصلحتچی‌سی جان بولتون، موخالیفت لیدری خوان گوایدونو و طرفدارلارینی دستکلمک اوچون ونزوئلا اوردوسونون یوکسک روتبه‌لرینه سسلندی.
بولتون، سوسیال مئدیا توئیتر حسابین‌دان ائتدیگی آچیقلامادا، ونزوئلا اوردوسونون یوکسک سویه‌لی قوموتانلارینا چاغیر ائتدی.
بولتون آچیقلاماسیندا، ونزوئلا اوردوسونون یوکسک روتبه‌لی قوموتانلاری، ونزوئلانین خالقی‌نین یانینا چیخما واختی‌دیر، ونزوئلادا آنایاسا و دموکراسینین قورونماسی اوچون مسئولیتی و حاق‌دیر. " ایفاده‌لرینی ایستیفاده ائتدی.
بولتون، گوایدویو دولت باشقانی اولا‌راق قبول ائتدیگینی آچیقلایان ونزوئلا اوردوسوندا وظیفه‌لی بیر ژنرال‌لا ایستیناد ائده‌رک، "آمریکا، ونزوئلا اوردو منسوب‌لارینا ژنرال یانئزی تعقیب ائتمه‌لری و دموکراسینی ساوونان باریش اعتیراضچی‌لار قوروما‌لاری چاغیریشیندا وار." سؤزلرینی ایستیفاده ائتدی.
دیگر طرف‌دن بولتون، ونزوئلا مرکزی بانکی ایشچی‌لری‌نین و دیگر بانک‌لارین، گوایدونون چیخاردیغی عمومی عفوی ایندی قبول ائتمه‌لری لازیم اولدوغونو، عکس حالدا نیکولاس مادورو رهبرلیگی‌نین حرکت‌لرینه اورتاق اولما اتهامی ایله قارشی-قارشییا قالا‌جاق‌لارینی ایفاده ائتدی.
ونزوئلا هاوا گوجلرینده وظیفه‌لی ژنرال فرانسیسکو استبان یانئز، گوایدویو "دولت باشقانی" اولا‌راق تانیدیغینی آچیقلامیش و اوردودا گوایدویو تانییان ایلک یوکسک روتبه‌لی عسگر اولا‌راق قئیدلره کئچمیش.
میللی مجلیسین باشقانی گوایدو اکثریتی موخالیفتین الینده ساخلادی و رقیب‌لرین میتینگ‌لرینده دولت باشقانینی اعلان ائتدی. نهایت، آوروپا پارلامنتی عینی آددیمی آتدی.
روسیا، کوبا، چین، مکزیک، تورکیه، و بولیوی ایسه ونزوئلا دولت باشقانی مادورو حکومتینه دستک‌لرینی یینئلمیش، مادورو دا گلیشمه‌لر اوزرینه آمریکا ایله دیپلوماتیک و سیاسی علاقه‌لری کسدیگینی آنجاق تیجارت علاقه‌نین داوام ائدجگینی آچیقلامیشدی.
